ચેરમેન તેજશ પટેલે જણાવ્યું હતું કે ‘ખેડા-આણંદ જિલ્લાના તમામ તાલુકા સંઘમાં પ્રથમ તાલુકા સંઘ બનવા જઇ રહ્યો છે અને સંસ્થા દ્વારા ગત વર્ષમાં કરોડો રૂપિયાનું ટર્નઓવર કરવામાં આવ્યું છે. જેનાથી સંસ્થાનો આર્થિક પાયો મજબૂત બન્યો છે, જેમાં ખેતી માટેના રાસાયણિક ખાતરો તથા જંતુનાશક દવાઓ, બિયારણો અને લોખંડના સળીયા, પતરા, સીમેન્ટ તેમજ જીવનજરૂરીયાતની ચીજવસ્તુઓ જેવી કે અનાજ, કઠોળ, તેલ વગેરે બજારભાવ કરતાં ઓછી કિંમતે પૂરા પાડીને ખેડૂત સભાસદોને આર્થિક લાભ પહોંચાડવાનું કાર્ય સંસ્થા દ્વારા કરવામાં આવ્યું છે. સરકારની સહાયવાળી યોજનાઓનો સીધેસીધો લાભ લોકોને મળે તેવા આયોજન કરવામાં આવ્યા છે. ગત વર્ષે સંસ્થા દ્વારા સોજિત્રા, મઘરોલ, પલોલ, મલાતજ, તારાપુર, નાર, ડેમોલ, ખડાણા, પંડોળી, આમોદ તથા પેટલાદ ખાતે ખેડૂતોને પોષણક્ષમ ભાવ મળી રહે તે માટે ડાંગર ખરીદી કેન્દ્રો શરૂ કરવામાં આવ્યા તથા ચાલુ વર્ષે ખંભાત બજાર સમિતિમાં ટેકાના ભાવથી ચણાની ખરીદી કરવાની ચાલુ છે.' ભવિષ્યમાં સરકારના માર્ગદર્શન હેઠળ ગ્રાહકો ઘેરબેઠા માલની ખરીદી કરી શકે તેવા આયોજન પર સભામાં ચર્ચા કરવામાં આવી હતી. આ પ્રસંગે ભરત પટેલ, સંદિપ પટેલ સહિત સભાસદો ઉપસ્થિત રહ્યા હતા.